Janapolės lobis

Janapolės lobis – Romos monetų lobis, aptiktas 1936 m. Janapolės apylinkėse (dab. Telšių rajono savivaldybė).Mykolas Michelbertas, Stanislovas Sajauskas, Raimonda Norkutė ir kiti. Lietuvos lobiai, Vilnius, 2007 m., 20 psl.

Aptiktos tokios monetos: Aleksandro Severo, Julijos Mamėjos, Maksimino I, Maksimo Cezario, Gordiano III (tarp jų – 5 Gordiano III antonianai). Visos monetos nukaldintos Nikėjoje, Romos imperijos provincijos Bitinijos sostinėje.Lietuvos gyventojų prekybiniai ryšiai I-XIII a., Lietuvos TSR Mokslų akademijos istorijos institutas, Vilnius 1972 m., 55 psl. Iš 18 lobio monetų išliko 14, jos pateko į Telšių Alkos muziejų.Bronius Kviklys, „Mūsų Lietuva“, t. 4, p. 119. Bostonas, Lietuvių enciklopedijos leidykla, 1968 m. Atsižvelgiant į tai, kad lobyje ankstyviausios yra Aleksandro Severo, o vėlyviausios Gordiano III monetos, daroma išvada, jog lobio monetos apima 22 metų laikotarpį (nuo Aleksandro Severo valdymo pradžios iki Gordiano III valdymo pabaigos). Teigiama, kad Janapolės lobio monetos gerai išsilaikiusius, nenudilusios, jos varinės arba prastos kokybės sidabro. 

Manoma, kad lobis galėjo priklausyti keliaujančiam romėnų pirkliui. Visgi, jei lobis priklausė turtingam baltų genties nariui, tuomet turėjo būti užkastas netrukus po romėnų pirklio apsilankymo.

 Išnašos 

Kategorija:Lietuvos lobiai
Kategorija:Telšių rajono paveldas